לתת לעניינים להתגלגל בכיוון הזה וצעק עליה שתסתום כבר את הפה ושהיא גדולה מדי לבובות. בכל מקרה הוא גם אמר שהוא זרק את הבובה ושלעולם לא תראה אותה שוב. מיכל קמה ונתנה לאבא אגרוף חלש ברגל. זו הייתה הפעם הראשונה שמישהו העז להרים עליו יד בבית הזה, הבית שלו, והוא לא התכוון לתת לזה לקרות שוב. אף אחד מאתנו לא הספיק לעקוב אחרי תנועותיו של אבא עד שפתאום מיכל עפה על הרצפה וחתכה את השפה, לא לפני שראשה קיבל חבטה קלה מהרגל של הכורסה. ערוץ דק של דם זרם לה מהפה אל הסנטר, והיא במריחה מילאה את כל פניה בדם. שניר ניגש אליה מיד ואני קפצתי על הרגל של אבא, חיבקתי אותה חזק חזק ונשכתי אותו נשיכה גדולה מבלי להרפות. הפה שלי נסגר ולא תכנן להיפתח שוב לעולם. מופתע לגמרי הוא צרח מכאב אבל אני לא הפסקתי ורק חיזקתי את נשיכתי כמו כלב עקשן. אבא הרביץ לי בכוח וניסה בשתי ידיו להוריד אותי ממנו אבל הייתי כולי כבר מוצף אדרנלין ולא הרגשתי דבר, רק את רגלו של אבא בתוך הפה. בסוף כשאזלו כוחותיו הרפיתי הכל בבת אחת ורצתי לחדרי. התיישבתי על הרצפה בתנוחה עוברית, מחבק את רגלי ומניח ראשי על ברכי. כך המתנתי לאבא שיבוא להעניש אותי, לסגור